"...na wielkim plechu je ło nim jakosi rzecz". fot. FJD
"...taki same płoty jaki widać przi dwupasie". fot. FJD
"Gdo sie za swój jynzyk wstydzi takim niech sie każdy brzidzi" .
SZPACYRKYM PO CIESZYNIE
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
O swoji dziedzinie
Jedyn tustelok kiery se doł na miano Kalus fórt w internecie mi cosi zaimawego na tej naszej strónce dopisuje, bo isto mo fest rot swojóm dziedzinem. Szkoda yno, że ni mo takigo napadu, coby na kierysi tygodziyń napisać łod siebie cały felietón. Nima sie co gańbić i napisać cosi fajnego o swoji dziedzinie, a my to na naszej strónce ukożymy. Zawsze przeca, kiery miyszko przi tej ceście o kierej piszym wiy cosi wiyncyj fajnego, abo aji srandownego i może sie s tym pochwolić. Bo dejmy na to, jo żech sie dzisio dziepro dowiedzioł, że w tej małej szopce w kierej je tyn kszeft łod Kärchera, kiejsi downij fajermóni opatrowali swojóm sikowkem. Taki mómy dzisio czasy, że fórt jakisi nowe kszefty ludzie otwiyrajóm, a nikierzi co ni mieli szczynścio abo dziecka łod tych co uż leżóm na kierchofie przekabacili swjóm ”działalność” na bardziyj przidajnóm. Kapke dalij na prociw tej kupy drzewa do hajcowanio stoji na sztyróch modrych, zielaznych, kanciatych nogach chwolidło s kierego sie dowiymy, że “uż” za trzicet kilometrów nóndymy kszeft s autami kiere Mazdóm sie mianuje. Kiejsi żech uż pisoł ło tym i moc mi to było dziwne co przichodzi niekierym do czepani, coby chwolić sie czymsi co idzie nónś dziepro kansi dalij w drugi dziedzinie. Przeca niczym dojadymy do tego Biylska to po ceście ciepnie sie nóm na łoczy nejmjynij ze sto takich chwolideł, a to cieszyński uż na iste nóm s czepani wyfuknie. Dalij jak w całym Cieszynie chwolidło chwolidłym sie podpiyro, a coby nie było Skoczowowi żol to zaroz na wielkim plechu uż o nim je jakosi rzecz. Zaś ci co przi tych cestach stawiajóm ty chwolidła i tak majóm szczynści, że żodnyn nie prziszeł na to, coby za przikopami postawić taki same płoty jak widać przi dwupasie.
Mini słownik:
tustelok - cieszyniok,
fórt - ciągle,
fest - mocno,
dziedzina - wieś,
napad - pomysł,
gańbić - wstydzić,
srandowny - śmieszny,
kszeft - interes,
kierchów - cmentarz,
przekabacić - zamienić,
do hajcowanio - do palenia,
czepań - głowa,
chwolidło - reklama.
Miyjcie sie wszedcy dobrze i wiesiołego popióntku!
Dzisiejszy tekst ma tytuł "O swoji dziedzinie".
szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn hau_Latn est_Latn kea_Latn szl_Latn szl_Latn bos_Latn pol_Latn pol_Latn pol_Latn ltz_Latn pol_Latn szl_Latn szl_Latn luo_Latn szl_Latn pol_Latn